Տեմիս Ռուսոս

Տեմիս Ռուսոս (, աւազանի անունով՝ Արտեմիոս Վենթուրիս Ռուսոս, , 15 Յունիս, 1946 Աղեքսանտրիա, Եգիպտոս - 25 Յունուար, 2015 Աթէնք), յոյն երգիչ։ Իր երաժշտական գործունէութեան ընթացքին, ամբողջ աշխարհին վաճառած է իր ալպոմներէն մօտաւորապէս 70 միլիոն օրինակ։

 Կենսագրութիւն 
Տեմիս Ռուսոս, ծնած է 15 Յունիս 1946-ին Եգիպտոսի Աղեքսանտրիոյ քաղաքին մէջ, երաժշտական հարուստ աւանդոյթներով յոյն ընտանիքի մը մէջ։ Անոր մայրը երգչուհի էր, իսկ հայրը՝ դասական կիթառ նուագող։ Երաժշտական դպրոցին մէջ ուսանած տարիներուն, Տեմիս դարձած է հմուտ շեփոր, կիթառ, ելեկտրական կիթառ եւ երգեհոն կատարող: 1950-ականներու կէսերուն, ընտանիքը տեղափոխուած է Յունաստան:

1964-1966 կը մասնակցի «The idols» յունական ռոք նուագախումբին, իբրեւ ելեկտրական կիթառահար։

 Վաղ Կեանքը 
Անոր հայրը՝ Ճորճը (Եորկոս) Ռուսոսը, դասական կիթառահար եւ երկրաչափ էր, իսկ անոր մայրը՝ Օլկան (1923–2019), ամուսինին հետ կը մասնակցէր Աղեքսանտրիոյ յունական համայնքի սիրողական թատերական յունական խումբերէն մէկուն (յունական համայնքին մէջ կային երեք այդպիսի խումբեր). անոր ընտանիքը ծագումով Յունաստանէն էր։

Անոր մայրական պապիկներն ու տատիկները Քիոսէն էին եւ գաղթած էին Աղեքսանտրիա՝ Փոքր Ասիոյ Աղէտէն ետք։

Անոր հայրական պապիկներն ու տատիկները Քանիայէն էին։ Անոր պապիկը գաղթած է Եգիպտոս 1900-ականներու սկիզբը իր ապագայ կնոջ հետ, որ անչափահաս էր։ Ան իր ազգանունը Վենթուրիսէն փոխեց Ռուսոսի՝ կնոջ ընտանիքէն թաքնուելու համար։

Մանուկ հասակէն Ռուսոսը երաժշտութիւն սորվեցաւ եւ անդամակցեցաւ Աղեքսանտրիոյ Յունական Եկեղեցւոյ Բիւզանդական Երգչախումբին։ Հին նաւահանգստային քաղաքի տիեզերական մթնոլորտին մէջ անոր կազմաւորման տարիները կրեցին ճազի, ինչպէս նաեւ աւանդական արաբական եւ յունական ուղղափառ երաժշտութեան ազդեցութիւնը։

Անոր ծնողները կորսնցուցին իրենց ունեցուածքը Սուէզի Ճգնաժամի ընթացքին 1956-ին եւ հետեւաբար որոշեցին տեղափոխուիլ Յունաստան։

 «Aphrodite's Child» (Աֆրոտիթէի զաւակը) խումբի ստեղծում 
1967-ին Տեմիս Ռուսոս Վանկելիս Փափաթանասիուի Βαγγέλης Παπαθανασίου եւ Լուքաս Սիտերասի հետ ստեղծած են «Aphrodite's Child» (Աֆրոտիթէի զաւակը) խումբը։  1968-ին, Յունաստանի մէջ տեղի ունեցած ռազմական յեղաշրջումէն ետք, խումբը տեղափոխուած է Փարիզ, ուր յաջողութեան հասած՝ «Rain & Tears» rain & tears  https://www.youtube.com/watch?v=YQyxCL1uMlU, «Spring Winter Summer And Fall» Spring Winter Summer And Fall https://www.youtube.com/watch?v=1fcPCZCnL0Q եւ «It’s Five O’Clock»It’s Five O’Clock https://www.youtube.com/watch?v=hRRrcornawE երգերուն շնորհիւ։Տեմիս Ռուսոս

 Մեներգիչի գործունէութիւն 
1971-ին Ռուսոս հեռացած է խումբէն եւ սկսած մեներգիչի գործունէութիւնը։

1974-ին անոր «Forever & Ever» Forever & Ever https://www.youtube.com/watch?v=F3vCB3YBMUo ալպոմը մեծ յաջողութիւն բերած է։ «Happy То Be On An Island In The Sun» երգին միակ անգլիական հիթ-շքերթին մէջ բարձրացած է մինչեւ 5-րդ հորիզոնական, բայց «Can’t Say How Much I Love You»https://www.youtube.com/watch?v=qDPSGZRpjQ4 երգին եւ «Souvenirs» ալպոմի ցած դիրքերը կը վկայեն Ռուսոսի հեղինակութեան անկումը։ Սակայն յամառ երգիչը «The Demis Roussos Phenomenon» հեղինակային երգով յաղթական երթ կատարած է դէպի անգլիական «Թոփ 20»-ի գագաթը։ Նոյն թուականին «When Forever Has Gone» երգը երկրորդ հորիզոնականին հասած է։ Աւելի քիչ յաջողութիւն արձանագրած էր «Kyrila» երգը, որ 40-րդ հորիզոնականը գրաւած էր։

Խորհրդային տարիներուն, երբ հանրութիւնը օտարերկրեայ ժամանակակից երգիչներու եւ երգերու ծանօթ ըլլալու շատ փոքր կարելիութիւն ունէր, իրաւունք ստացած էր լսելու Ռուսոսին երգերը: Խորհրդային ամբողջ սերունդ մը, ինչպէս նաեւ Հայաստանի մէջ, երիտասարդ տարիներու վիպապաշտ երաժշտութեան իր հաւաքածոյին մէջ ունէր նաեւ Ռուսոսի ձայնագրութիւնները:

Տեմիս Ռուսոս նախապատուութիւն կու տայ իր զգեստաւորուած «ներկայացման» բեմական ձեւաւորման, հանդիսականներուն ուշադրութիւնը գրաւելով մինչեւ երգել սկսիլը։

Ռուսոս տուն ունէր Ֆրանսայի մէջ (Նէյի), սակայն տարուան մեծ մասը Յունաստանի մէջ կ'անցընէրԴեմիս Ռուսոսը peoples.ru կայքում:

Մասնակցած է «Հուրէ մարտակառքեր» եւ «Սայրին վրայ վազողը» ֆիլմերու ձայնագրութեան։

Գրած է «Ինչպէս նիհարցայ» գիրքը։
 Գերութիւնը Օդանաւին Մէջ 
ձախից|մինի
14 Յունիս 1985-ին ճակատագիրի բերումով, ապագայ կնոջ՝ Փամելային հետ յայտնուած է ահաբեկիչներու ձեռքին մէջ։ Այդ օրը ամերիկեան «Թրանս Ուորլտ Էրլայնզ» ընկերութեան «Պոյինկ 727» օդանաւը, որ կը կատարէ Աթէնք - Հռոմ թիւ 847 թռիչքը, կ'առեւանգեն Հիզպուլլայի երկու ահաբեկիչներ՝ պահանջելով դէպի Մերձաւոր Արեւելք թռչիլ: Անոնք նաեւ կը պահանջեն Իսրայէլի բանտերէն ազատ արձակել 700 լիբանանցի բանտարկեալներ։ Երգիչը օդանաւին ութ յոյն ուղեւորներէն մէկն էր, զորս ազատ կ'արձակեն՝ Աթէնքի օդակայանին մէջ ձերբակալուած երրորդ ահաբեկիչ մը բանտէն ազատ արձակելու փոխարէն։ Ռուսոս, չէր սիրեր յիշել այս սարսափելի միջադէպը, որովհետեւ քանի մը օր պատանդի կարգավիճակի մէջ գտնուած էր։ Սակայն երգիչը մեծ ժողովրդականութիւն կը վայելէր նաեւ արաբական երկիրներուն մէջ, եւ ահաբեկիչները անոր հանդէպ համեմատաբար լաւ կը վերաբերէին, նոյնիսկ պահանջելով քանի մը օր շարունակ իրենց համար երգելԻնչպէս է Տեմիս Ռուսոը պատանդ եղել:

1999-ին մեկնած է Հայաստան եւ համերգով ներկայացած է հանրութեան:

2010-ին Մոսկուայի մէջ ստացած է Տաշիր փառատօնի մրցանակը՝ հայերու կողմէ սիրուած արտասահմանեան երգիչ անուանացանկին մէջՏեմիս Ռուսոսին գերել է Սուրբ Էջմիածնի երգչախումբը:
մինի|Տեմիս Ռուսոս
Մահացած է 25 Յունուար 2015-ի գիշերը, Աթէնքի հիւանդանոցներէն մէկուն մէջՄահացել է Տեմիս Ռուսոսը:

 Ընտանիք 
Տեմիս Ռուսոս ունէր երկու երեխայ։ Դուստրը՝ Էմիլիան, կ'ապրի Փարիզ, իսկ որդին՝ Սիրիլը, Յունաստան եւ կը զբաղի ձայնի հաղորդավարութեամբ՝ տարածելով իր հօր արուեստըՀարցազրոյց Տեմիս Ռուսոսի հետ: Չորս անգամ ամուսնացած էր։ Վերջին կինը՝ Մարին, փարիզաբնակ  ֆրանսուհի էր։

 Սկաւառակագրութիւն 
«Aphrodite’s Child»-ի կազմին մէջ
 End of the World (1968)
 It’s Five O’Clock (1969) 
 Spring Winter Summer And Fall (1972)
 666 (1972)

Անհատական ալպոմներ

 Fire and Ice (1971)
 Forever and Ever (1973)

 My Only Fascination (1974)
 Auf Wiederseh’n (1974)
 Souvenirs (1975)
 Happy to Be on an Island in the Sun (1976)
 Die Nacht und der Wein (1976)
 Kyrila (1977)
 The Demis Roussos Magic (1977)
 Ainsi soit-il (1977)
 Los super 2 LP (1977)
 Demis Roussos (1978)
 Universum (1979)
 Man of the World (1980)
 Roussos Live! (1980)
 Demis (1982)
 Attitudes (1982)
 Reflection (1984)
 Ballads (1984)
 Senza tempo (1985)
 Greater Love (1986)
 The Story of… (1987)
 Come All Ye Faithful (1987)
 Le Grec (1988)
 Time (1988)
 The Golden Voice of Demis Roussos (1988)
 Voice and Vision (1989)
 My Friend the Wind (1989)
 Insight (1993)
 Adagio (1994)
 Demis Roussos in Holland (1995)
 Oro (1995)
 Gold (1995)
 Immortel (1995)
 Too Many Dreams (1996)
 Best of Demis Roussos (1996)
 Serenade (1996)
 Colection Mi Historia (1997)
 Mon île (1997)
 Auf meinen Wegen (2000)
 Live in Brazil (2006)
 Demis (май 2009)

Տեմիս Ռուսոսի առաջին կինն ու զաւակներըՏեմիս Ռուսոսի աղջիկը՝ «Հայրս չէր գիտեր թէ քաղցկեղէ կը տառապէր Տեմիս Ռուսոսի մահը Տեմիս Ռուսոսին գրգռիչ կեանքը 

 Տե՛ս նաեւ 

 Ալ Պանօ
 Վակելիս Փափաթանասիու
 Փեփինօ տի Քափրի

 Ծանօթագրութիւններ 

 Աղբիւրներ 

 Հեռուստահարցազրոյց Tեմիս Ռուսոսի հետ

 Արտաքին յղումներ 
Վանկելիս (Վակելիս Փափաթանասիու)
Aphrodite's Child 

Ստորոգութիւն:Յոյն երգիչներ
Ստորոգութիւն:1946 ծնունդներ
Ստորոգութիւն:15 Յունիսի ծնունդներ
Ստորոգութիւն:Աղեքսանդրիա ծնունդներ
Ստորոգութիւն:2015 մահեր
Ստորոգութիւն:25 Յունուարի մահեր
Ստորոգութիւն:Աթէնք մահեր